CELEX: 32022R0681
Language: et
Date: 2022-04-28 00:00:00
Title: Nõukogu määrus (EL) 2022/681, 28. aprill 2022, millega muudetakse määrust (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu

29.4.2022   
               
               
                  ET
               
               
                  Euroopa Liidu Teataja
               
               
                  L 126/2
               
            
         NÕUKOGU MÄÄRUS (EL) 2022/681,
         28. aprill 2022,
         millega muudetakse määrust (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu määrusega (EL) 2022/109 (1) määrati 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu.
                  
               
                     (2)
                  
                  
                     Määrusega (EL) 2022/109 on kehtestatud 2022. aasta esimeseks kvartaliks liidu ajutine kvoot 4 500 tonni tursa (Gadus morhua) püügiks liidu laevadele, kes püüavad turska Teravmägede (Svalbardi) vetes ning Rahvusvaheline Mereuurimise Nõukogu (ICES) 1. alapiirkonna ja 2.b rajooni rahvusvahelistes vetes. Nõukogu määrusega (EL) 2022/515 (2) pikendati kõnealuse liidu kvoodi kohaldamisaega 30. aprillini 2022.
                  
               
                     (3)
                  
                  
                     Kuna ametlikud arutelud Norraga ICESi 1. ja 2. alapiirkonnas kalapüüki käsitleva poliitilise kokkuleppe üle on lõppenud, on nõukogul asjakohane kehtestada liidu tursakvoot vastavalt Svalbardi vetes ning ICESi 1. alapiirkonna ja 2.b rajooni rahvusvahelistes vetes, et asendada liidu ajutine kvoot, mis lõpeb 30. aprillil 2022.
                  
               
                     (4)
                  
                  
                     Kõik kvoodid tuleks eraldada liikmesriikidele vastavalt nõukogu otsusele 87/277/EMÜ (3) ja Poola osale liidu kvoodist ning võttes arvesse Ühendkuningriigi liidust väljaastumisest tulenevaid vajalikke kohandusi.
                  
               
                     (5)
                  
                  
                     Määruse (EL) 2022/109 IB lisa tuleks seetõttu vastavalt muuta.
                  
               
                     (6)
                  
                  
                     Määruses (EL) 2022/109 sätestatud püügi piirnorme kohaldatakse alates 1. jaanuarist 2022. Käesoleva määruse sätteid, mis käsitlevad püügi piirnorme, tuleks seetõttu samuti kohaldada alates kõnealusest kuupäevast. Selline tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomaseid püügivõimalusi suurendatakse. Olukorra kiireloomulisuse tõttu peaks käesolev määrus jõustuma selle Euroopa Liidu Teatajas avaldamise päeval,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2022/109 muutmine
            Määruse (EL) 2022/109 IB lisa neljas tabel asendatakse järgmisega:
            
               
                           „Liik:
                        
                        
                           tursk
                           
                              Gadus morhua
                           
                        
                        
                           Püügipiirkond:
                        
                        
                           1 ja 2.b
                           (COD/1/2B.)
                        
                     
                           Saksamaa
                        
                        
                           4 028 
                        
                        
                           
                              
                                 (1)(2)
                              
                           
                        
                        
                           Analüütiline TAC
                           Ei kohaldata määruse (EÜ) nr 847/96 artiklit 3.
                           Ei kohaldata määruse (EÜ) nr 847/96 artiklit 4.
                        
                     
                           Hispaania
                        
                        
                           9 688 
                        
                        
                           
                              
                                 (1)(2)
                              
                           
                        
                     
                           Prantsusmaa
                        
                        
                           1 775 
                        
                        
                           
                              
                                 (1)(2)
                              
                           
                        
                     
                           Poola
                        
                        
                           1 829 
                        
                        
                           
                              
                                 (1)(2)
                              
                           
                        
                     
                           Portugal
                        
                        
                           2 019 
                        
                        
                           
                              
                                 (1)(2)
                              
                           
                        
                     
                           Muud liikmesriigid
                        
                        
                           297
                        
                        
                           
                              
                                 (1)(2)(3)
                              
                           
                        
                     
                           Liit
                        
                        
                           19 636 
                        
                        
                           
                              
                                 (1)(2)
                              
                           
                        
                     
                            
                        
                        
                            
                        
                        
                            
                        
                     
                           TAC
                        
                        
                           Ei kohaldata
                        
                        
                            
                        
                     
                           
                              
                                 (1)
                              
                           
                        
                        
                           Liidu kasutuses olevate tursavarude osa jaotamine Teravmägede ja Karusaare püügipiirkonnas ning kaasnenud kilttursa kaaspüük ei piira 1920. aasta Pariisi lepingust tulenevaid õigusi ega kohustusi.
                        
                     
                           
                              
                                 (2)
                              
                           
                        
                        
                           Kilttursa kaaspüük võib olla kuni 14 % loomuse kohta. Kilttursa kaaspüügi kogused lisanduvad tursakvoodile.
                        
                     
                           
                              
                                 (3)
                              
                           
                        
                        
                           Välja arvatud Saksamaa, Hispaania, Prantsusmaa, Poola ja Portugal. Sellest jagatud kvoodist maha arvatavatest püütud kogustest teatatakse eraldi (COD/1/2B_AMS).“
                        
                     
         
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. aprill 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 27. jaanuari 2022. aasta määrus (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 21, 31.1.2022, lk 1).
         
            (2)  Nõukogu 31. märtsi 2022. aasta määrus (EL) 2022/515, millega muudetakse määrust (EL) 2022/109, millega määratakse 2022. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ja liidu kalalaevade suhtes teatavates vetes väljaspool liitu (ELT L 104, 1.4.2022, lk 1).
         
            (3)  Nõukogu 18. mai 1987. aasta otsus 87/277/EMÜ tursa püügivõimaluste jaotamise kohta Lääne-Teravmägede ja Karusaare piirkonnas ja NAFO konventsioonis määratletud 3M rajoonis (EÜT L 135, 23.5.1987, lk 29).